Cupa Moldovei
În 1940 s-a jucat Cupa Moldovei cu participarea reprezentativelor orașelor Chișinău, Bălți, Orhei, Bender, Cahul și Călărași. Finala se jucase între Chișinău și Cahul (militari ruși staționați acolo), fiind câștigată de chișinăuieni cu 5-0. Partida a fost rejucată din cauza contestării și din nou a fost câștigată de echipa Chișinăului cu același scor de 5-0. În 1945, Chișinăul, reprezentat de Dinamo, câștiga campionatul și Cupa Moldovei. Unele surse datează apariția echipei cu 1940, grație lui Arcadie Hofman, dar apariția oficială în fotbalul sovietic este consemnată la data de 16 mai 1947. În 1946 se înființează Spartak Chișinău, care este admisă în campionatul Ucrainei, zona sudică, a treia grupă valorică. După 1950, Dinamo Chișinău era să fie redenumită pe rând în Burevestnik, Moldova, Avântul, Nistru și într-un final Zimbru Chișinău. Echipa participase în diferite divizii valorice ale Campionatului URSS, inclusiv în Liga Superioară a URSS, unde a jucat în intervalul 1956-1964 (9 ani consecutiv), în 1974 și 1983. Cea mai înaltă poziție în clasament a fost locul 6, în 1956. În Cupa URSS cea mai bună performanță a fost accederea în sferturile de finală în anul 1963.